Itt nézz meccset Budapesten a foci Eb ideje alatt! | WeLoveBudapest HU
2016. június 7., kedd 03:56 ● 4 perces cikk
Kobuci Kert FogasHáz Akvárium Eb-terasz Dürer Kert Bálna Terasz Futball-sziget Belvárosi Foci Mozi Budapest Park Larus terasz Vasmacska terasz WestEnd tetőterasz Zsiráf Terasz Budapest PONTOON
Fotó: Kobuci Kert Facebook-oldala
A 2009 nyara óta működő óbudai Kobuci Kertben, a Zichy–kastély belső udvarán történelmi környezetben szurkolhatsz nem csak a magyar válogatottnak, ugyanis az Európa-bajnokság valamennyi mérkőzést adják a Fő téren, LED-falas kivetítővel, ingyenes belépéssel.
A hetedik kerületi elektronikus zenei centrumban egy hónapra a futball veszi át az irányítást: összesen két helyszínen várják a szurkolókat, egy épületen belül. A Fogas kertben és a Lieblingben két darab, frissen beszerzett óriáskivetítő javítja a felhasználói élményt a már meglévő egyéb HD-készülékek mellett. Italakciók és nyereményjátékok jelentik a pluszt.
Akvárium Eb-terasz
A lépcsőzetes elrendezésű, nyári szellő által hűtött terasz minden este stadionná változik. Hűsítő italok, Eb-menü, 2 óriási kivetítő és előzetesen lefoglalható asztalok szerepelnek a ‘miért az Akváriumban nézzük a meccset?’ kérdés érvei mellett. Annyit érdemes még tudni, hogy a 15 órától kezdődő mérkőzésekre nem vesznek fel foglalást, a helyek a terasz aktuális telítettségétől függően foglalhatóak el, ellenben a 18 órai találkozókra 3000 Ft/fő, a 21-esekre 5000 Ft/fő a díj. Valamennyi összeg lefogyasztható.
Ha minden igaz, a Dürer Kertben csak a 18 órakor kezdődő meccsekre lehet beülni, ám ‘cserébe’ az óriás kivetítők előtt hagyományos és kézműves söröket, valamint Tatrateát lehet (többek között) kortyolni, a falatozáshoz balkáni grillételeket ajánlanak. A torna előrehaladtával az egy időben kezdődő mérkőzések közül a Dürer Kert vendégei választhatnak majd.
Ha Magyarország legnagyobb kivetítőjével rendelkező helyén szurkolnál, akkor a Futball–szigeten érdemes kikötnöd.​ A margitszigeti programsorozat​ ​a több mint 7000 fő befogadóképességű atlétikai centrumban lesz, ahol 144 négyzetméteres óriáskivetítővel, food truckokkal, gasztrosétánnyal, hatalmas sörválasztékkal, chill zónával, csocsóval, teqballal, dekázó– és 11-es rúgó versennyel, poolballal készülnek a szervezők.
Fotó: Larus Étterem
Hogy miért érdemes a 22. kerületbe elbattyogni, ha nem ott laksz? Azért, mert a Vasmacska teraszon nemzet–specifikus ételeket raknak az asztalra az Európa-bajnokság ideje alatt, plusz egyéb italakciókkal és nyereményjátékokkal csábítanak oda. Jó hír a gyerekkel érkező apukáknak, hogy a meccsek iránt még nem érdeklődő ifjú utódot le lehet pakolni a szomszédos játszótérre.
Metropol szurkolói terasz névre hallgat idén egy hónapig a WestEnd tetőkertje. A magasban 6×4-es óriáskivetítővel, hagyományos és francia ízekkel, hamburgerekkel, salátákkal, édességekkel, sörkínálattal, ingyenes programokkal és Priskin-gólok esetén igazi tomboló stadionhangulattal várnak. A nyitómérkőzés előtt ingyenes szurkolói arcfestéssel, tangóharmonika bemutatóval és kán-kán táncosokkal izzítják a hangulatot.
Új hely nyílik ebben a hónapban az Eiffel–téren, Zsiráf néven. A Nyugati pályaudvar szomszédságában a kiváló sörök jelentik az alapot, a torna idejére pedig egy 30 négyzetméteres LED-fal vonzza majd be az embereket.
Egy hely, ahol ledobhatod magad és megpihenhetsz a nagyváros forgatagától, ahol a kellemes napsütésben élvezheted a házi fagyi különlegességeket és persze 12 négyzetméteres LED-falon gyönyörködhetsz Fiola Attila becsúszó szereléseiben. A meccsek szünetnapjain a Cervantes Intézettel közösen spanyol moziesteken tarthatsz focimentes napot.